เงินบาทเปิด 29.38/40
ธนาคารซีไอเอ็มบี ไทย รายงาน เงินบาทเปิด 29.38/40 รอผล อีซีบี-ท่าทีทางการต่อสถานการณ์ค่าเงินบาท
2 พ.ค. 2556

ธนาคารซีไอเอ็มบี ไทย รายงาน เงินบาทเปิด 29.38/40 รอผล อีซีบี-ท่าทีทางการต่อสถานการณ์ค่าเงินบาท
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 29.38/40 บาท/ดอลลาร์ ค่อนข้างทรงตัวจากเย็นวันอังคาร (30 เม.ย.) ที่ปิดตลาดในระดับ 29.34/36 บาท/ดอลลาร์
"บาทแข็งค่าอ่อนค่าจากความกังวลว่าบ้านเราอยากจะดันให้บาทอ่อนหรือไม่ เพราะ กนง.หารือนอกรอบเมื่อวันอังคารก็ไม่ได้มีมาตรการอะไรออกมา"นักบริหารเงิน กล่าว
ทั้งนี้ มองว่าระยะนี้ค่าเงินบาทคงเคลื่อนไหวในกรอบบวก/ลบประมาณ 20 สตางค์ โดยประเด็นที่ตลาดรอคอยคือการประชุมธนาคารกลางยุโรป(ECB) ที่จะออกมาช่วงค่ำตามเวลาประเทศไทย และติตตามท่าทีของทางการของไทยว่าเห็นว่าสถานการณ์ค่าเงินบาทในเวลานี้อยู่ในระดับที่เหมาะสมหรือไม่
"ไม่สามารถคาดเดาแนวรับแนวต้านได้เพราะยังมีความไม่แน่นอนในอะไรหลายๆ อย่างสูง"นักบริหารเงิน กล่าว